รัฐบาลไทย-ข่าวทำเนียบรัฐบาล-​รองนายกรัฐมนตรี สมศักดิ์ มอบโล่ประกาศเกียรติคุณ “ศูนย์ข้อมูลข่าวสารของราชการโดดเด่น ปี 2565 - 2566” ยกระดับการเปิดเผยข้อมูลข่าวสารของราชการ
วันศุกร์ที่ 19 มกราคม 2567
19/01/2567
​รองนายกรัฐมนตรี สมศักดิ์ มอบโล่ประกาศเกียรติคุณ “ศูนย์ข้อมูลข่าวสารของราชการโดดเด่น ปี 2565 - 2566” ยกระดับการเปิดเผยข้อมูลข่าวสารของราชการ
​รองนายกรัฐมนตรี สมศักดิ์ มอบโล่ประกาศเกียรติคุณ “ศูนย์ข้อมูลข่าวสารของราชการโดดเด่น ปี 2565 - 2566” ยกระดับการเปิดเผยข้อมูลข่าวสารของราชการ
วันนี้ ( 19 มกราคม 2567 ) เวล 09.00 น. ณ ตึกสันติไมตรี ทําเนียบรัฐบาล นายสมศักดิ์ เทพสุทิน รองนายกรัฐมนตรี เป็นประธานในพิธีมอบโล่ประกาศเกียรติคุณศูนย์ข้อมูลข่าวสารของราชการโดดเด่น ปี 2565 - 2566 พร้อมกล่าวปาฐกถาพิเศษ เรื่อง “ข้อมูลภาครัฐโปร่งใส ราชการไทยไร้ทุจริต” โดยมี นายธีระพงษ์ วงศ์ศิวะวิลาส ปลัดสํานักนายกรัฐมนตรี ตลอดจนหน่วยงานที่ได้รับรางวัล และสื่อมวลชนเข้าร่วมงาน
โอกาสนี้ รองนายกรัฐมนตรี ได้มอบโล่ประกาศเกียรติคุณให้แก่หน่วยงานที่มีศูนย์ข้อมูลข่าวสารของราชการโดดเด่น ประจําปี 2565 - 2566 จํานวน 109 โล่ จาก 73 หน่วยงาน พร้อมกล่าวปาฐกถาพิเศษ เรื่อง “ข้อมูลภาครัฐโปร่งใส ราชการไทยไร้ทุจริต” ว่า สืบเนื่องจากรัฐธรรมนูญแห่งราชอาณาจักรไทย พุทธศักราช 2560 ที่กําหนดให้ชุมชนย่อมมีสิทธิรับทราบและเข้าถึงข้อมูลสาธารณะของหน่อยงานราชการ รัฐบาลภายใต้การนําของนายเศรษฐา ทวีสิน นายกรัฐมนตรี มุ่งมั่นที่จะทําให้รัฐบาลขับเคลื่อนข้อมูลที่แม่นยําและทันสมัยอยู่บนพื้นฐานความถูกต้อง โปร่งใส และตรวจสอบได้ โดยปรับปรุงหน่วยงานราชการให้เป็นดิจิทัลเพื่อให้ประชาชนได้รับความสะดวก พร้อมทั้งเปิดโอกาสให้ประชาชนได้มีส่วนร่วม สนับสนุนการขจัดปัญหาทุจริตและประพฤติมิชอบอย่างเด็ดขาด โดยตระหนักดีว่าในยุคที่มีการแลกเปลี่ยนข่าวสารรวดเร็วทั้งข่าวจริงและข่าวปลอม รัฐบาลจึงมีหน้าที่เผยแพร่ข้อมูลที่ให้เห็นถึงความโปร่งใสในการทํางาน
นอกจากนี้ รองนายกรัฐมนตรีกล่าวอีกว่า จะเห็นได้ว่าการเข้าถึงข้อมูลของภาคประชาชนมีความเกี่ยวเนื่องกับการลดปัญหาทุจริตคอรัปชันในภาครัฐ จึงเสนอแนวทางปฏิบัติที่หน่วยงานสมควรยึดถือ 4 ข้อดังนี้ 1. การยึดมั่นในหลักธรรมาภิบาลหรือหลักบริหารกิจการบ้านเมืองที่ดี อันมีองค์ประกอบที่สําคัญ ได้แก่ หลักนิติธรรม หลักคุณธรรม หลักการมีส่วนร่วม หลักความรับผิดชอบ หลักความคุ้มค่า และหลักความโปร่งใส ซึ่งหลักความโปร่งใสจะช่วยขับเคลื่อนการเปิดเผยข้อมูลข่าวสารอย่างตรงไปตรงมา ตรวจสอบความถูกต้อง การเข้าถึงได้อย่างสะดวกหากภาคเอกชนและภาครัฐดําเนินการตามหลักการเพื่อช่วยให้ปลอดจากการทุจริตคอรัปชั่นได้ 2. การปฎิบัติตามพระราชบัญญัติข้อมูลข่าวสาร พ.ศ. 2540 ซึ่งกําหนดให้หน่วยงานของรัฐต้องเปิดเผยข้อมูลข่าวสารที่อยู่ในความครอบครองของหน่วยงานรัฐ โดยกฎหมายฉบับนี้มีวัตถุประสงค์ที่จะเปิดโอกาสให้ผู้ที่มีส่วนได้ส่วนเสียและประชาชนได้เข้าถึง รับรู้ข้อมูลและใช้ประโยชน์จากข้อมูลข่าวสารของรัฐนําไปสู่การมีส่วนร่วมในการกําหนดนโยบายและตรวจสอบการใช้อํานาจรัฐให้เป็นไปอย่างโปร่งใส 3. การปฎิบัติตามเกณฑ์และตัวชี้วัดด้านความโปร่งใสซึ่งกําหนดให้หน่วยงานต้องเปิดเผยข้อมูลข่าวสารที่เกี่ยวข้องกับประเด็นต่าง ๆ และ 4. พัฒนาการแสดงข้อมูลให้รู้ ให้อยู่ในรูปแบบดิจิทัลเนื่องจากเทคโนโลยีเข้ามามีบทบาทต่อการทํางานในปัจจุบันเป็นอย่างมาก ช่วยให้ทํางานได้ง่ายขึ้น เข้าถึงข้อมูลได้อย่างรวดเร็ว การพัฒนารูปแบบข้อมูลราชการให้อยู่ในรูปดิจิทัล ถือเป็นกลไกหนึ่งที่จะช่วยให้ภาครัฐได้เข้ามามีส่วนร่วมในการตรวจสอบและกําหนดนโยบายของภาครัฐมากยิ่งขึ้น
สําหรับหน่วยงานที่ได้รับโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2565 - 2566 จํานวน 109 โล่ จาก 73 หน่วยงาน มีดังนี้
1. โล่เงิน จํานวน 1 หน่วยงาน ได้แก่ กรมอนามัย
2. โล่ทองแดง จํานวน 14 โล่ จากหน่วยงาน ได้แก่ การประปานครหลวงได้รับโล่ 2 ปี ติดต่อกัน สํานักงานปลัดกระทรวงคมนาคม กรมเจรจาการค้าระหว่างประเทศ กรมสุขภาพจิต การรถไฟฟ้าขนส่งมวลชนแห่งประเทศไทย บริษัท ท่าอากาศยานไทย จํากัด (มหาชน) สํานักงานคลังจังหวัดกาญจนบุรี สํานักงานคลังจังหวัดนครนายก สํานักงานคลังจังหวัดยโสธร สํานักงานคลังจังหวัดร้อยเอ็ด สํานักงานคลังจังหวัดลําปาง สํานักงานคลังจังหวัดสตูล และสํานักงานคลังจังหวัดสมุทรสงคราม
3. โล่มาตรฐาน จํานวน 94 โล่ จาก 73 หน่วยงาน เช่น สํานักเลขาธิการคณะรัฐมนตรี สํานักงานปลัดกระทรวงพาณิชย์ สํานักงานสถิติแห่งชาติ กรมสวัสดิการและคุ้มครองแรงงาน ได้รับโล่ 2 ปีติดต่อกัน และ สํานักงานปลัดกระทรวงคมนาคม และสํานักงานปลัดกระทรวงการต่างประเทศ เป็นต้น